CELEX: 32013D0307(01)
Language: et
Date: 2013-03-06 00:00:00
Title: Komisjoni otsus, 6. märts 2013 , millega muudetakse komisjoni 6. oktoobri 2010 . aasta otsust, millega luuakse eksperdirühm Euroopa satelliitnavigatsiooni süsteemide edasise tegevuskava väljatöötamiseks (tegevuskava nõuandekomitee)  EMPs kohaldatav tekst

7.3.2013   
            
            
               ET
            
            
               Euroopa Liidu Teataja
            
            
               C 66/24
            
         KOMISJONI OTSUS,
   6. märts 2013,
   millega muudetakse komisjoni 6. oktoobri 2010. aasta otsust, millega luuakse eksperdirühm Euroopa satelliitnavigatsiooni süsteemide edasise tegevuskava väljatöötamiseks (tegevuskava nõuandekomitee)
   (EMPs kohaldatav tekst)
   2013/C 66/05
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Komisjoni 6. oktoobri 2010. aasta otsusega on loodud eksperdirühm Euroopa satelliitnavigatsiooni süsteemide edasise tegevuskava väljatöötamiseks, tegevuskava nõuandekomitee (1) (edaspidi „komitee”), et anda komisjonile sõltumatut nõu programmide EGNOS ja Galileo tegevuskavade osas.
            
         
               (2)
            
            
               Komitee loomisel otsustas komisjon, et selle liikmed nimetatakse isikuliselt.
            
         
               (3)
            
            
               Vastavalt komisjoni eeskirjadele eksperdirühmade kohta (2) peavad isikuliselt nimetatud liikmed tegutsema sõltumatult ja avalikkuse huvidest lähtuvalt.
            
         
               (4)
            
            
               Teatavad komisjoni nimetatud liikmed (3) on selliste eraõiguslike äriühingute töötajad ja juhid, mille tegevust komitee tegevus otseselt puudutab. Seepärast ei saa kõnealused töötajad ja juhid olla isikuliselt nimetatud liikmed, kuid võivad komitee töös osaleda sidusrühmade esindajatena.
            
         
               (5)
            
            
               Seepärast peaks komitee koosnema isikuliselt nimetatud üksikisikutest ning sidusrühmade ja organisatsioonide ühiseid huve esindavatest üksikisikutest. Kooskõlas komisjoni eeskirjadega eksperdirühmade kohta (4) tuleb mõistet „organisatsioon” käsitada selle laias tähenduses, hõlmates muu hulgas nii äriühinguid, ühinguid, valitsusväliseid organisatsioone, ametiühinguid, liidu ameteid ja asutusi ning ka rahvusvahelisi organisatsioone.
            
         
               (6)
            
            
               Seega tuleks komisjoni 6. oktoobri 2010. aasta otsust, millega luuakse eksperdirühm Euroopa satelliitnavigatsiooni süsteemide edasise tegevuskava väljatöötamiseks (tegevuskava nõuandekomitee), vastavalt muuta,
            
         ON TEINUD JÄRGMISE OTSUSE:
   Artikkel 1
   Komisjoni 6. oktoobri 2010. aasta otsuse (millega luuakse eksperdirühm Euroopa satelliitnavigatsiooni süsteemide edasise tegevuskava väljatöötamiseks (tegevuskava nõuandekomitee)) artikli 4 lõigete 2 ja 3 tekst asendatakse järgmise tekstiga:
   
      „2.   Liikmed nimetab komisjon spetsialistide hulgast, kes on pädevad artiklis 2 osutatud valdkondades, ja organisatsioonide hulgast, kes tegutsevad kõnealustes valdkondades, ja kes on vastanud kandideerimiskutsele.
      3.   Nõuanderühma liikmed on järgmised:
      
                  —
               
               
                  isikuliselt nimetatud üksikisikud;
               
            
                  —
               
               
                  üksikisikud, kes on nimetatud esindama satelliitnavigatsiooni valdkonna sidusrühmade ühiseid huve; nad ei esinda konkreetset sidusrühma, või
               
            
                  —
               
               
                  organisatsioonid selle mõiste laias tähenduses, sealhulgas äriühingud, ühingud, valitsusvälised organisatsioonid, ametiühingud, liidu ametid ja asutused ning samuti rahvusvahelised organisatsioonid. Organisatsioonid nimetavad oma esindajad.”
               
            
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas. Seda kohaldatakse kuni 31. detsembrini 2014.
   
      Brüssel, 6. märts 2013
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  ELT C 271, 7.10.2010, lk 2.
   
      (2)  K(2010) 7649 (lõplik), 9. reegel.
   
      (3)  K(2011) 3624 (lõplik).
   
      (4)  K(2010) 7649 (lõplik), 8. reegel.